ประกาศสำนักงานคณะกรรมการกำกับการซื้อขายสินค้าเกษตรล่วงหน้าประกาศสำนักงานคณะกรรมการกำกับการซื้อขายสินค้าเกษตรล่วงหน้าที่สน ๙/๒๕๕๑เรื่องหลักเกณฑ์ วิธีการและเงื่อนไขในการคำนวณเงินกองทุนสภาพคล่องสุทธิ[๑] อาศัยอำนาจตามความในข้อ ๗แห่งประกาศคณะกรรมการกำกับการซื้อขายสินค้าเกษตรล่วงหน้า ที่ กน ๒/๒๕๕๐ เรื่องการดำรงฐานะทางการเงินสำหรับผู้ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้า ลงวันที่ ๒๑ มิถุนายน พ.ศ. ๒๕๕๐ซึ่งแก้ไขเพิ่มเติมโดยประกาศคณะกรรมการกำกับการซื้อขายสินค้าเกษตรล่วงหน้า ที่ กน๕/๒๕๕๑ เรื่อง การดำรงฐานะทางการเงินสำหรับผู้ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้า (ฉบับที่ ๒) ลงวันที่ ๑๘ เมษายน พ.ศ. ๒๕๕๑และประกาศคณะกรรมการกำกับการซื้อขายสินค้าเกษตรล่วงหน้า ที่ กน ๘/๒๕๕๑ เรื่องการดำรงฐานะทางการเงินสำหรับผู้ได้รับใบอนุญาตประกอบธุรกิจการซื้อขายล่วงหน้าประเภทนายหน้าซื้อขายล่วงหน้า (ฉบับที่ ๓) ลงวันที่ ๓ ตุลาคม พ.ศ. ๒๕๕๑ประกอบกับมติคณะกรรมการกำกับการซื้อขายสินค้าเกษตรล่วงหน้า ในการประชุมครั้งที่๓/๒๕๕๐ (ครั้งที่ ๔๒) เมื่อวันที่ ๒๕ พฤษภาคม พ.ศ. ๒๕๕๐สำนักงานคณะกรรมการกำกับการซื้อขายสินค้าเกษตรล่วงหน้า จึงออกประกาศ ดังต่อไปนี้ข้อ ๑ประกาศนี้ให้ใช้บังคับตั้งแต่วันถัดจากวันที่ประกาศเป็นต้นไปข้อ ๒ให้ยกเลิกประกาศสำนักงานคณะกรรมการกำกับการซื้อขายสินค้าเกษตรล่วงหน้าที่ สน ๖/๒๕๔๗ เรื่อง ค่าความเสี่ยงที่ใช้ในการคำนวณเงินกองทุนสภาพคล่องสุทธิลงวันที่ ๒๐ พฤษภาคม พ.ศ. ๒๕๔๗ประกาศสำนักงานคณะกรรมการกำกับการซื้อขายสินค้าเกษตรล่วงหน้า ที่ สน ๘/๒๕๔๗ เรื่องมูลค่าสินทรัพย์บางประเภทที่ใช้ในการคำนวณเงินกองทุนสภาพคล่องสุทธิ ลงวันที่ ๒๐พฤษภาคม พ.ศ. ๒๕๔๗ และประกาศสำนักงานคณะกรรมการกำกับการซื้อขายสินค้าเกษตรล่วงหน้าที่ สน ๙/๒๕๔๗ เรื่อง สถาบันจัดอันดับความน่าเชื่อถือที่สำนักงานยอมรับ ลงวันที่ ๒๑พฤษภาคม พ.ศ. ๒๕๔๗การยกเลิกประกาศตามวรรคหนึ่งไม่กระทบกระเทือนถึงความสมบูรณ์ของการใดๆ ที่ได้ดำเนินการไปแล้วตามประกาศที่ถูกยกเลิกดังกล่าวข้อ ๓ในประกาศนี้หลักทรัพย์ หมายความว่าหลักทรัพย์ตามที่สำนักงานกำหนดส่วนของผู้ถือหุ้น หมายความว่าส่วนของเจ้าของของบริษัทจำกัดหรือบริษัทมหาชนจำกัดประกอบด้วย(๑)หุ้นสามัญที่ออกและชำระแล้วและส่วนเกินหรือส่วนต่ำกว่ามูลค่าหุ้นสามัญ(๒)หุ้นบุริมสิทธิที่ออกและชำระแล้วและส่วนเกินหรือส่วนต่ำกว่ามูลค่าหุ้นบุริมสิทธิ(๓)ใบสำคัญแสดงสิทธิที่จะซื้อหุ้นสามัญและหุ้นบุริมสิทธิของนายหน้าซื้อขายล่วงหน้า(๔) ส่วนเกินทุนจากการตีราคาสินทรัพย์ส่วนเกินหรือส่วนต่ำกว่าทุนจากการเปลี่ยนแปลงมูลค่าเงินลงทุนในหลักทรัพย์เผื่อขายและผลต่างจากการแปลงค่างบการเงินและ(๕) กำไรสะสมจัดสรรเพื่อสำรองตามกฎหมายกำไรสะสมจัดสรรเพื่อวัตถุประสงค์อื่นและกำไรสะสมที่ยังไม่ได้จัดสรรหรือขาดทุนสะสมส่วนของผู้ถือหุ้นยังให้หมายความรวมถึงส่วนของเจ้าของของนิติบุคคลอื่นซึ่งมีลักษณะทำนองเดียวกันด้วยทั้งนี้ ส่วนของผู้ถือหุ้นที่ระบุในข้อ (๑) ถึง(๕) ให้หักด้วยหุ้นทุนซื้อคืนเงินกองทุนสภาพคล่อง หมายความว่าจำนวนของสินทรัพย์หมุนเวียนที่สูงกว่าหนี้สินที่ได้ดำเนินการคำนวณตามประกาศนี้เงินกองทุนสภาพคล่องสุทธิ หมายความว่าเงินกองทุนสภาพคล่องหักด้วยค่าความเสี่ยงตามประกาศนี้ตลาด (Exchange)หมายความว่าตลาดที่มีการซื้อขายอนุพันธ์ที่ได้รับการจัดตั้งขึ้นอย่างเป็นทางการไม่ว่าในหรือต่างประเทศและให้หมายความรวมถึงตลาดสินค้าเกษตรล่วงหน้าแห่งประเทศไทยด้วยศูนย์ซื้อขาย (Over-the-CounterCenter) หมายความว่าศูนย์ซื้อขายที่มีการซื้อขายอนุพันธ์ที่ได้รับการจัดตั้งขึ้นอย่างเป็นทางการไม่ว่าในหรือต่างประเทศสินค้าเกษตร หมายความว่าสินค้าเกษตรที่ซื้อขายในตลาดทั่วไปและให้หมายความรวมถึงสินค้าเกษตรตามพระราชบัญญัติการซื้อขายสินค้าเกษตรล่วงหน้าพ.ศ. ๒๕๔๒ ซึ่งแก้ไขเพิ่มเติมโดยพระราชบัญญัติการซื้อขายสินค้าเกษตรล่วงหน้า(ฉบับที่ ๒) พ.ศ. ๒๕๕๐ ด้วยสำนักหักบัญชี หมายความว่าสำนักหักบัญชีที่จัดตั้งขึ้นตามพระราชบัญญัติการซื้อขายสินค้าเกษตรล่วงหน้า พ.ศ.๒๕๔๒ ซึ่งแก้ไขเพิ่มเติมโดยพระราชบัญญัติการซื้อขายสินค้าเกษตรล่วงหน้า (ฉบับที่๒) พ.ศ. ๒๕๕๐สำนักงาน หมายความว่า สำนักงานคณะกรรมการกำกับการซื้อขายสินค้าเกษตรล่วงหน้าข้อ ๔ความในประกาศนี้ในส่วนที่เกี่ยวข้องกับหลักการบัญชีที่รับรองโดยทั่วไปและมาตรฐานการบัญชีหากมิได้กำหนดไว้ในคำจำกัดความว่าให้ปฏิบัติตามหลักเกณฑ์ใดหรือมาตรฐานใดเป็นการเฉพาะให้ถือปฏิบัติตามหลักการบัญชีที่รับรองโดยทั่วไปและมาตรฐานการบัญชีหมวด๑การคำนวณเงินกองทุนสภาพคล่องสุทธิ ข้อ ๕ให้นายหน้าซื้อขายล่วงหน้าคำนวณเงินกองทุนสภาพคล่องสุทธิโดยนำเงินกองทุนสภาพคล่องที่คำนวณได้ตามข้อ ๖ หักด้วยค่าความเสี่ยงตามข้อ ๑๑ข้อ ๖ให้นายหน้าซื้อขายล่วงหน้าคำนวณเงินกองทุนสภาพคล่องโดยดำเนินการตามลำดับ ดังนี้(๑) นำสินทรัพย์หมุนเวียนที่คำนวณได้ตามข้อ ๗หักด้วยหนี้สินที่คำนวณได้ตามข้อ ๘(๒) นำผลที่ได้จาก (๑)บวกด้วยกำไรและหักด้วยขาดทุนที่ยังไม่เกิดขึ้นจากข้อผูกมัดที่ได้กำหนดราคาไว้แล้วและจากสัญญาอื่นๆ ที่มีลักษณะเดียวกัน ทั้งนี้ขนาดของผลกำไรหรือขาดทุนให้คำนวณจากการเปลี่ยนแปลงมูลค่าตลาดของข้อผูกมัดที่ได้กำหนดราคาไว้แล้วและสัญญาอื่นๆ ที่มีลักษณะเดียวกัน ในกรณีที่ไม่มีมูลค่าตลาด ให้ใช้มูลค่าตามทฤษฎีข้อ ๗สินทรัพย์หมุนเวียนที่ใช้ในการคำนวณเงินกองทุนสภาพคล่องตามข้อ๖ ได้แก่ เงินสดและสินทรัพย์อื่นที่คาดว่าจะเปลี่ยนเป็นเงินสดหรือขายได้ภายในระยะเวลาสิบสองเดือนนับจากวันที่คำนวณเงินกองทุนสภาพคล่องสุทธิมูลค่าสินทรัพย์หมุนเวียนที่ใช้ในการคำนวณเงินกองทุนสภาพคล่องให้คำนวณด้วยราคาตลาดถ้าไม่มีราคาตลาดให้ใช้ราคาตามทฤษฎี แต่ในกรณีที่ไม่สามารถระบุราคาตลาดหรือราคาตามทฤษฎีได้ให้คำนวณด้วยจำนวนเงินที่ไม่เกินมูลค่ายุติธรรมของสินทรัพย์หมุนเวียน(๑) สินทรัพย์ดังต่อไปนี้มิให้ถือเป็นสินทรัพย์หมุนเวียนที่ใช้ในการคำนวณเงินกองทุนสภาพคล่อง(ก)บัญชีลูกค้าที่ไม่มีหลักประกันแต่ละรายการจากการซื้อขายล่วงหน้าที่มียอดคงเหลือด้านเดบิตซึ่งค้างชำระเกินกว่าหนึ่งวันทำการ(ข)สินทรัพย์หมุนเวียนตามหลักการบัญชีที่รับรองทั่วไปในส่วนที่คาดว่าจะไม่ได้รับชำระหรือไม่สามารถเปลี่ยนเป็นเงินสดหรือขายได้ภายในระยะเวลาสิบสองเดือนนับจากวันที่คำนวณเงินกองทุนสภาพคล่องสุทธิ(ค) เงินสดและหลักทรัพย์ของลูกค้าซึ่งแยกบัญชีไว้(ง) วัสดุสิ้นเปลืองค่าใช้จ่ายจ่ายล่วงหน้าและค่าใช้จ่ายรอตัดบัญชี(จ) เงินทดรองจ่ายเงินให้กู้ยืมและลูกหนี้อื่นซึ่งไม่มีหลักประกัน ยกเว้น๑) ลูกหนี้สำนักหักบัญชี๒) ลูกหนี้นายหน้าซื้อขายล่วงหน้าซึ่งเกิดจากข้อตกลงซื้อขายล่วงหน้า๓)ลูกหนี้การค้าที่เกิดจากการดำเนินธุรกิจปกตินอกเหนือจากธุรกิจการซื้อขายล่วงหน้าที่ครบกำหนดชำระภายในหกสิบวัน๔)ค่าตอบแทนในการเป็นนายหน้าซื้อขายล่วงหน้าและค่าธรรมเนียมการซื้อขายล่วงหน้าค้างรับที่ครบกำหนดชำระภายในเจ็ดวัน๕) ดอกเบี้ยค้างรับที่ครบกำหนดชำระภายในสามสิบวัน๖)เงินปันผลค้างรับที่ครบกำหนดชำระภายในสามสิบวัน๗)ลูกหนี้ค่าสินไหมทดแทนจากบริษัทประกันที่ครบกำหนดชำระภายในยี่สิบเอ็ดวัน๘)ค่าสินค้าจ่ายล่วงหน้าตามข้อผูกมัดที่ได้กำหนดราคาไว้แล้วและจากสัญญาอื่น ๆ ที่มีลักษณะเดียวกันซึ่งครบกำหนดส่งมอบภายในหกสิบวัน(๒) สินทรัพย์ดังต่อไปนี้ ได้แก่บัญชีลูกค้าที่มีหลักประกันเพียงพอที่มียอดคงเหลือด้านเดบิตซึ่งค้างชำระเกินกว่าหนึ่งวันทำการเงินทดรองจ่ายเงินให้กู้ยืมและลูกหนี้อื่นที่มีหลักประกันและครบกำหนดชำระภายในสิบสองเดือนนับจากวันที่คำนวณเงินกองทุนสภาพคล่องสุทธิจะถือเป็นสินทรัพย์หมุนเวียนที่ใช้ในการคำนวณเงินกองทุนสภาพคล่องเฉพาะเมื่อหลักประกันนั้น(ก) เป็นเงินสด หรือ(ข)เป็นหนังสือค้ำประกันซึ่งไม่สามารถบอกเลิกได้ก่อนครบกำหนดจากสถาบันการเงิน หรือ(ค) เป็นหลักทรัพย์ที่อยู่ในความต้องการของตลาดซึ่งมีลักษณะดังต่อไปนี้๑) หลักประกันต้องไม่มีภาระผูกพันต่อบุคคลอื่นและ๒)หลักประกันสามารถขายหรือเปลี่ยนเป็นเงินสดได้ทันที และ๓)หลักประกันต้องอยู่ในความครอบครองของนายหน้าซื้อขายล่วงหน้าซึ่งนายหน้าซื้อขายล่วงหน้ามีอำนาจที่จะขายหรือเปลี่ยนเป็นเงินสดได้ทันทีทั้งนี้จำนวนที่จะถือเป็นสินทรัพย์หมุนเวียนที่ใช้ในการคำนวณเงินกองทุนสภาพคล่องให้ถือตามจำนวนที่เป็นจริงแต่ต้องไม่เกินมูลค่าของหลักประกันสุทธิจากค่าความเสี่ยงตามข้อ๑๑ข้อ ๘หนี้สินที่ใช้ในการคำนวณเงินกองทุนสภาพคล่องตามข้อ๖ ได้แก่ หนี้สินและภาระผูกพันทุกรายการ ยกเว้นรายการ ดังต่อไปนี้(๑) เงินสดและหลักทรัพย์ของลูกค้าซึ่งแยกบัญชีไว้(๒)หนี้สินไม่หมุนเวียนตามหลักการบัญชีที่รับรองทั่วไปซึ่งมีลักษณะคล้ายทุน ได้แก่หุ้นกู้ และตราสารหนี้ด้อยสิทธิที่ไม่มีเงื่อนไขให้ชำระคืนได้ก่อนกำหนดหนึ่งปีหุ้นกู้ที่บังคับต้องแปลงสภาพเป็นหุ้นสามัญหรือหุ้นบุริมสิทธิและหนี้สินไม่หมุนเวียนอื่นตามหลักการบัญชีที่รับรองทั่วไปซึ่งมีลักษณะคล้ายทุนตามที่สำนักงานกำหนดทั้งนี้มูลค่ารวมของหนี้สินไม่หมุนเวียนข้างต้นให้ถือตามจำนวนที่เป็นจริงแต่ต้องไม่เกินส่วนของผู้ถือหุ้นหักด้วยค่าความนิยม(๓)หนี้สินไม่หมุนเวียนตามหลักการบัญชีที่รับรองทั่วไปที่หักรายการตาม (๒)ออกแล้วโดยให้คิดเฉพาะส่วนที่ไม่เกินกว่าราคาตามบัญชีของที่ดิน อาคารและอุปกรณ์และสินทรัพย์ไม่มีตัวตนซึ่งสามารถโอนสิทธิได้ที่ใช้ในธุรกิจปกติและในธุรกิจการซื้อขายล่วงหน้าข้อ ๙ในกรณีที่นายหน้าซื้อขายล่วงหน้ามีรายการหรือเปลี่ยนแปลงรายการเกี่ยวกับหนี้สินไม่หมุนเวียนตามหลักการบัญชีที่รับรองทั่วไปซึ่งมีลักษณะคล้ายทุนหรือเกี่ยวกับภาระผูกพันทุกรายการตามข้อ ๘ให้นายหน้าซื้อขายล่วงหน้านำส่งสำเนาสัญญาและ/หรือเอกสารที่เกี่ยวข้องกับหนี้สินหรือภาระผูกพันดังกล่าวในเดือนนั้นต่อสำนักงานภายในวันที่สิบของเดือนถัดไปข้อ ๑๐ให้นายหน้าซื้อขายล่วงหน้าคำนวณมูลค่าสินทรัพย์ที่ใช้ในการคำนวณเงินกองทุนสภาพคล่องสุทธิ ประเภทหลักทรัพย์ ตราสารทางการเงินและอนุพันธ์อื่นที่มิใช่อนุพันธ์ของสินค้าเกษตรหรือตัวแปรราคาสินค้าเกษตรตามประกาศสำนักงานคณะกรรมการกำกับหลักทรัพย์และตลาดหลักทรัพย์ว่าด้วยการคำนวณและการรายงานการคำนวณเงินกองทุนสภาพคล่องสุทธิและหนังสือเวียน ที่ธ.(ว) ๓/๒๕๔๙ เรื่อง การนำส่งประกาศและซักซ้อมความเข้าใจ ลงวันที่ ๒๔ พฤษภาคม พ.ศ.๒๕๔๙ และประกาศอื่นและหนังสือเวียนอื่นที่เกี่ยวข้องเว้นแต่สำนักงานจะกำหนดเป็นอย่างอื่นหมวด๒ค่าความเสี่ยง ข้อ ๑๑ค่าความเสี่ยงที่ใช้ในการคำนวณเงินกองทุนสภาพคล่องสุทธิมีดังต่อไปนี้(๑)ค่าความเสี่ยงของค่าสินค้าจ่ายล่วงหน้าตามข้อผูกมัดที่ได้กำหนดราคาไว้แล้ว (FixedPrice Commitment) (ข้อผูกมัดที่ได้กำหนดราคาไว้แล้ว)และตามสัญญาอื่น ๆที่มีลักษณะเดียวกันคิดในอัตราร้อยละห้าของมูลค่าตลาดของสินค้าตามข้อผูกมัดที่ได้กำหนดราคาไว้แล้วและสัญญาอื่นๆ นั้น ในกรณีไม่มีมูลค่าตลาด ให้ใช้มูลค่ายุติธรรม(๒) ค่าความเสี่ยงของสินค้าที่ได้รับการป้องกันความเสี่ยงด้านราคาแล้วคิดในอัตราร้อยละห้าของมูลค่าของสินค้าที่ใช้คำนวณเงินกองทุนสภาพคล่อง(๓)ค่าความเสี่ยงของสินค้าที่ไม่ได้รับการป้องกันความเสี่ยงด้านราคาคิดในอัตราร้อยละยี่สิบของมูลค่าของสินค้าที่ใช้คำนวณเงินกองทุนสภาพคล่อง(๔) ค่าความเสี่ยงของสินค้าที่เตรียมพร้อมส่งมอบตามสัญญาซื้อขายล่วงหน้า(Futures) (สัญญาซื้อขายล่วงหน้า)ออปชัน (Options) (ออปชัน)ข้อผูกมัดที่ได้กำหนดราคาไว้แล้วและตามสัญญาอื่น ๆ ที่มีลักษณะเดียวกันให้คำนวณโดยนำค่าความเสี่ยงของคู่สัญญาในอัตราตามประเภทของคู่สัญญาตามข้อ ๑๑ (๑๒)คูณด้วยมูลค่าที่เป็นบวกของผลต่างของเงินที่จะได้รับกับมูลค่าของสินค้านั้นตามที่ใช้คำนวณเงินกองทุนสภาพคล่อง(๕)ค่าความเสี่ยงจากการมีฐานะในอนุพันธ์ของสินค้าเกษตรหรือตัวแปรราคาสินค้าเกษตรซึ่งได้แก่สัญญาซื้อขายล่วงหน้า ออปชัน หรือจากข้อผูกมัดที่ได้กำหนดราคาไว้แล้วและสัญญาอื่นๆ ที่มีลักษณะเดียวกัน ให้คำนวณ ดังนี้(ก)หามูลค่าของสินค้าเกษตรหรือตัวแปรราคาสินค้าเกษตรโดยใช้ปริมาณของสินค้าเกษตรหรือตัวแปรราคาสินค้าเกษตรที่อนุพันธ์อ้างอิงถึงคูณด้วยราคาตลาดของสินค้าเกษตรหรือสัมประสิทธิ์เพื่อการแปลงมูลค่า ทั้งนี้หากสินค้าเกษตรไม่มีมูลค่าตลาด ให้ใช้มูลค่ายุติธรรม(ข)นำมูลค่าของสินค้าเกษตรหรือตัวแปรราคาสินค้าเกษตรที่คำนวณได้ตาม (ก) คูณด้วยค่าความเสี่ยงในอัตราดังนี้๑)ในกรณีอนุพันธ์ของสินค้าเกษตรหรือตัวแปรราคาสินค้าเกษตรที่มีฐานะเพื่อการป้องกันความเสี่ยงหรืออนุพันธ์ของสินค้าเกษตรหรือตัวแปรราคาสินค้าเกษตรที่มีฐานะมิใช่เพื่อการป้องกันความเสี่ยงแต่ได้รับการป้องกันความเสี่ยงโดยอนุพันธ์อื่นคิดค่าความเสี่ยงในอัตราร้อยละห้าของมูลค่าของสินค้าเกษตรหรือตัวแปรราคาสินค้าเกษตรข้างต้นในกรณีที่อนุพันธ์เป็นอนุพันธ์จดทะเบียนหรือขึ้นทะเบียนในตลาดหรือศูนย์ซื้อขายและตลาดหรือศูนย์ซื้อขายได้กำหนดเงินประกันความเสี่ยงหรือเงินประกันขั้นต่ำเอาไว้คิดค่าความเสี่ยงในอัตราร้อยละยี่สิบของอัตราเงินประกันความเสี่ยงหรือเงินประกันขั้นต่ำที่มีการเรียกเก็บ๒)ในกรณีอนุพันธ์ของสินค้าเกษตรหรือตัวแปรราคาสินค้าเกษตรที่มีฐานะมิใช่เพื่อการป้องกันความเสี่ยงและไม่ได้รับการป้องกันความเสี่ยงโดยอนุพันธ์อื่นคิดค่าความเสี่ยงในอัตราร้อยละยี่สิบของมูลค่าของสินค้าเกษตรหรือตัวแปรราคาสินค้าเกษตรข้างต้นในกรณีที่อนุพันธ์เป็นอนุพันธ์จดทะเบียนหรือขึ้นทะเบียนในตลาดหรือศูนย์ซื้อขายและตลาดหรือศูนย์ซื้อขายได้เรียกเก็บเงินประกันความเสี่ยงหรือเงินประกันขั้นต่ำเอาไว้คิดค่าความเสี่ยงในอัตราเงินประกันความเสี่ยงหรือเงินประกันขั้นต่ำที่มีการเรียกเก็บ(ค) นำผลลัพธ์ที่ได้จากการคำนวณตาม (ข)บวกด้วยผลลัพธ์ของค่าความเสี่ยงของคู่สัญญาในอัตราตามประเภทของคู่สัญญาตามข้อ ๑๑(๑๒) คูณด้วยมูลค่าของอนุพันธ์ที่เป็นบวกและใช้คำนวณเงินกองทุนสภาพคล่องทั้งนี้ค่าความเสี่ยงที่เป็นผลลัพธ์สุดท้ายจากการคำนวณตาม (ก) (ข) และ (ค)ต้องไม่เกินร้อยละหนึ่งร้อยของมูลค่าอนุพันธ์ที่ใช้ในการคำนวณเงินกองทุนสภาพคล่องของอนุพันธ์นั้น(๖)ค่าความเสี่ยงจากการมีฐานะในอนุพันธ์ของสินค้าหรือตัวแปรราคาสินค้าประเภทอื่นนอกจากข้อ๑๑ (๕) ให้คำนวณตามวิธีการและเงื่อนไขที่สำนักงานประกาศกำหนด(๗) ค่าความเสี่ยงของกำไรที่ยังไม่เกิดขึ้น (UnrealizedGain) จากข้อผูกมัดที่ได้กำหนดราคาไว้แล้วและจากสัญญาอื่น ๆที่มีลักษณะเดียวกันให้คำนวณโดยนำค่าความเสี่ยงของคู่สัญญาในอัตราตามประเภทของคู่สัญญาตามข้อ ๑๑ (๑๒)คูณด้วยขนาดของกำไรที่ใช้ในการคำนวณเงินกองทุนสภาพคล่อง(๘) ค่าความเสี่ยงของหลักทรัพย์ ตราสารทางการเงินและอนุพันธ์อื่นที่มิใช่อนุพันธ์ของสินค้าเกษตรหรือตัวแปรราคาสินค้าเกษตรให้คำนวณตามประกาศสำนักงานคณะกรรมการกำกับหลักทรัพย์และตลาดหลักทรัพย์ ว่าด้วยการคำนวณและการรายงานการคำนวณเงินกองทุนสภาพคล่องสุทธิและหนังสือเวียน ที่ ธ.(ว) ๓/๒๕๔๙ เรื่อง การนำส่งประกาศและซักซ้อมความเข้าใจลงวันที่ ๒๔ พฤษภาคม พ.ศ. ๒๕๔๙ และประกาศอื่นและหนังสือเวียนอื่นที่เกี่ยวข้องเว้นแต่สำนักงานจะกำหนดเป็นอย่างอื่น(๙) ค่าความเสี่ยงของเงินทดรองจ่ายเงินให้กู้ยืมและลูกหนี้อื่นซึ่งไม่มีหลักประกันที่ใช้ในการคำนวณเงินกองทุนสภาพคล่องให้คำนวณ ดังนี้(ก) ลูกหนี้สำนักหักบัญชีคิดในอัตราร้อยละศูนย์ของมูลค่าลูกหนี้สำนักหักบัญชีที่ใช้ในการคำนวณเงินกองทุนสภาพคล่อง(ข) เงินทดรองจ่าย เงินให้กู้ยืมและลูกหนี้อื่นซึ่งไม่มีหลักประกันตามข้อ๗ (๑) (จ) ๒) ถึง ๗) คิดในอัตราร้อยละหนึ่งจุดห้าของมูลค่าเงินทดรองจ่ายเงินให้กู้ยืมและลูกหนี้อื่นซึ่งไม่มีหลักประกันที่ใช้ในการคำนวณเงินกองทุนสภาพคล่อง(๑๐) ค่าความเสี่ยงของเงินทดรองจ่ายเงินให้กู้ยืมและลูกหนี้อื่นซึ่งมีหลักประกันที่ใช้ในการคำนวณเงินกองทุนสภาพคล่องให้คำนวณ ดังนี้(ก) เงินทดรองจ่ายเงินให้กู้ยืมและลูกหนี้อื่นซึ่งมีหลักประกันและยังไม่พ้นกำหนดชำระคิดในอัตราร้อยละศูนย์จุดห้าของมูลค่าเงินทดรองจ่ายเงินให้กู้ยืมและลูกหนี้อื่นซึ่งมีหลักประกันที่ใช้ในการคำนวณเงินกองทุนสภาพคล่อง(ข) เงินทดรองจ่ายเงินให้กู้ยืมและลูกหนี้อื่นซึ่งมีหลักประกันและพ้นกำหนดชำระไม่เกินสามสิบวันคิดในอัตราร้อยละหนึ่งจุดห้าของมูลค่าเงินทดรองจ่ายเงินให้กู้ยืมและลูกหนี้อื่นซึ่งมีหลักประกันที่ใช้ในการคำนวณเงินกองทุนสภาพคล่อง(ค) เงินทดรองจ่ายเงินให้กู้ยืมและลูกหนี้อื่นซึ่งมีหลักประกันและพ้นกำหนดชำระเกินกว่าสามสิบวันคิดในอัตราร้อยละหนึ่งร้อยของมูลค่าเงินทดรองจ่ายเงินให้กู้ยืมและลูกหนี้อื่นซึ่งมีหลักประกันที่ใช้ในการคำนวณเงินกองทุนสภาพคล่อง(๑๑) ค่าความเสี่ยงของบัญชีลูกค้าของนายหน้าซื้อขายล่วงหน้าที่มียอดบัญชีต่ำกว่าเกณฑ์เงินประกันขั้นต่ำตั้งแต่สองวันทำการขึ้นไปนับตั้งแต่วันถัดจากวันที่มียอดบัญชีต่ำกว่าเกณฑ์เงินประกันขั้นต่ำและนายหน้าซื้อขายล่วงหน้าได้เรียกเงินประกันที่ต้องนำมาวางเพิ่มเติมแล้วเท่ากับจำนวนเงินที่ต้องนำมาวางประกันเพิ่มเติมเพื่อปรับฐานะเงินประกันให้เท่ากับเงินประกันขั้นต่ำตามหลักเกณฑ์ วิธีการและเงื่อนไขที่สำนักงานกำหนด(๑๒)ค่าความเสี่ยงของคู่สัญญาแต่ละประเภทให้ใช้อัตราตามประเภทของคู่สัญญา ดังนี้(ก) รัฐบาลหน่วยงานของรัฐและส่วนราชการไทยแต่ไม่รวมถึงรัฐวิสาหกิจไทย อัตราค่าความเสี่ยงเท่ากับร้อยละศูนย์(ข)ธนาคารแห่งประเทศไทยและกองทุนเพื่อการฟื้นฟูและพัฒนาระบบสถาบันการเงินอัตราค่าความเสี่ยงเท่ากับร้อยละศูนย์(ค) สำนักหักบัญชีอัตราค่าความเสี่ยงเท่ากับร้อยละศูนย์(ง) คู่สัญญาที่มีอันดับความน่าเชื่อถือ AAAหรือเทียบเท่า อัตราค่าความเสี่ยงเท่ากับร้อยละสอง(จ) คู่สัญญาที่มีอันดับความน่าเชื่อถือ AAหรือ A หรือ BBB หรือเทียบเท่าอัตราค่าความเสี่ยงเท่ากับร้อยละห้า(ฉ) คู่สัญญาอื่นนอกเหนือจาก (ก) (ข) (ค) (ง) และ(จ) อัตราค่าความเสี่ยงเท่ากับร้อยละหนึ่งร้อย(๑๓) ค่าความเสี่ยงอื่นตามที่สำนักงานประกาศกำหนด(๑๔)ค่าความเสี่ยงจากการมีฐานะในเงินตราต่างประเทศอันเกิดจากการที่นายหน้าซื้อขายล่วงหน้ามีสินทรัพย์และหนี้สินซึ่งใช้ในการคำนวณเงินกองทุนสภาพคล่องเป็นเงินตราต่างประเทศและอนุพันธ์ในเงินตราต่างประเทศวิธีการคำนวณและอัตราค่าความเสี่ยงจากการมีฐานะในเงินตราต่างประเทศในกรณีดังกล่าวข้างต้นให้เป็นตามประกาศสำนักงานคณะกรรมการกำกับหลักทรัพย์และตลาดหลักทรัพย์ว่าด้วยการคำนวณและการรายงานการคำนวณเงินกองทุนสภาพคล่องสุทธิ และหนังสือเวียน ที่ธ.(ว) ๓/๒๕๔๙ เรื่อง การนำส่งประกาศและซักซ้อมความเข้าใจ ลงวันที่ ๒๔ พฤษภาคม พ.ศ.๒๕๔๙ และประกาศอื่นและหนังสือเวียนอื่นที่เกี่ยวข้องเว้นแต่สำนักงานจะกำหนดเป็นอย่างอื่นหมวด๓สถาบันจัดอันดับความน่าเชื่อถือ ข้อ ๑๒อันดับความน่าเชื่อถือของคู่สัญญาตามข้อ ๑๑(๑๒) (ง) และ (จ) จะต้องได้รับการจัดอันดับโดยสถาบันจัดอันดับความน่าเชื่อถือที่สำนักงานยอมรับดังต่อไปนี้(๑) Standard &Poors(๒) Moodys InvestorsService(๓) Fitch RatingLimited(๔) บริษัท ทริสเรทติ้ง จำกัด(๕) บริษัท ฟิทช์ เรทติ้ง (ประเทศไทย) จำกัดประกาศณ วันที่ ๑๐ พฤศจิกายน พ.ศ. ๒๕๕๑ชัยพัฒน์สหัสกุลเลขาธิการคณะกรรมการกำกับการซื้อขายสินค้าเกษตรล่วงหน้าปริยานุช/ผู้จัดทำ๕พฤศจิกายน ๒๕๕๒นันท์นภัสร์/ตรวจ๕พฤศจิกายน ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๕๘ ง/หน้า ๕๕/๒๘ ตุลาคม ๒๕๕๒